1971

Η παρούσα σελίδα αφορά το έτος 1971 κατά το Γρηγοριανό ημερολόγιο

Γεγονότα 
2 Ιανουαρίου - Συνωστισμός στις σκάλες του γηπέδου Άιμπροξ στη Γλασκώβη, στον ποδοσφαιρικό αγώνα της Ρέιντζερς εναντίον της Σέλτικ, προκαλεί το θάνατο 66 ατόμων.
8 Ιανουαρίου - Στο Μοντεβιδέο οι Τουπαμάρος απαγάγουν τον Βρετανό πρέσβη στην Ουρουγουάη, Τζέφρι Τζάκσον, κρατώντας τον αιχμάλωτο μέχρι τον Σεπτέμβριο.
15 Ιανουαρίου - Εγκαινιάζεται το Φράγμα του Ασουάν στην Αίγυπτο.
25 Ιανουαρίου - Ο Ιντί Αμίν πραγματοποιεί πραξικόπημα με το οποίο καθαιρεί τον Μίλτον Ομπότε και γίνεται πρόεδρος της Ουγκάντα.
25 Ιανουαρίου - Η Χιμάτσαλ Πραντές γίνεται η 18η πολιτεία της Ινδίας.
31 Ιανουαρίου - Εκτοξεύεται το διαστημόπλοιο Απόλλων 14.
1 Φεβρουαρίου - Πλοία του αμερικανικού στόλου αναγκάζονται να αποπλεύσουν από την Σμύρνη λόγω των μεγάλων αντιαμερκανικών διαδηλώσεων.
2 Φεβρουαρίου - Υπογράφεται η διεθνής Σύμβαση Ραμσάρ για τη διατήρηση και βιώσιμη χρήση των υγροβιότοπων.
4 Φεβρουαρίου - Στη Βρετανία, κηρύσσει πτώχευση η Rolls-Royce και κρατικοποιείται.
4 Φεβρουαρίου - Στο Καταντζάρο της Ιταλίας σε διαδήλωση αριστερών, ακροδεξιοί ρίχνουν 5 χειροβομβίδες, με αποτέλεσμα να βρει τον θάνατο ένας διαδηλωτής και εκατοντάδες να τραυματιστούν.
5 Φεβρουαρίου - Προσγειώνεται στο Φεγγάρι η αποστολή του Apollo 14 .
6 Φεβρουαρίου - Στο Μπέλφαστ, ξεσπούν σφοδρές συγκρούσεις με 3 νεκρούς καθολικούς και έναν Βρετανό στρατιώτη.
7 Φεβρουαρίου - Στην Ελβετία σε δημοψήφισμα ψηφίζεται να δοθεί το δικαίωμα ψήφου στις γυναίκες για πρώτη φορά.
7 Φεβρουαρίου - Από σεισμό στην Τοσκάνη της Ιταλίας σκοτώνονται 31 άνθρωποι.
7 Φεβρουαρίου - Εκδιώκεται από το Κεντρικό Συμβούλιο του Κομμουνιστικού Κόμματος της Πολωνίας ο Βλαντισλάβ Γκομούλκα.
8 Φεβρουαρίου - Αρχίζει να λειτουργεί ο νέος δείκτης της χρηματιστηριακής αγοράς, Nasdaq.
8 Φεβρουαρίου - Δίνεται χάρη και αποφυλακίζεται ο Μανώλης Εμμανουηλίδης, καταδικασμένος για την δολοφονία του Γρηγόρη Λαμπράκη
9 Φεβρουαρίου - Γίνεται σεισμός μεγέθους 7 βαθμών της κλίμακας Ρίχτερ στο Λος Άντζελες με απολογισμό 43 νεκρούς.
9 Φεβρουαρίου - Πρόγραμμα Απόλλων: Η αποστολή Απόλλων 14 επιστρέφει στη Γη μετά την τρίτη επανδρωμένη προσσελήνωση.
9 Φεβρουαρίου - Συνεχίζεται στην Ελλάδα από το καθεστώς το κυνήγι των μακρυμάλληδων, καθώς στο αστυνομικό τμήμα Περιστερίου κουρεύονται αυτή την ημέρα 40 νέοι, που είχαν συλληφθεί επειδή είχαν μακριά μαλλιά.
11 Φεβρουαρίου - Επίσημη επίσκεψη πραγματοποιεί ο Στυλιανός Παττακός στην Αίγυπτο.
11 Φεβρουαρίου - Οι ΗΠΑ, η ΕΣΣΔ, το Ηνωμένο Βασίλειο και άλλες χώρες υπογράφουν την Συνθήκη για τον Βυθό της Θάλασσας, που απαγορεύει τα πυρηνικά όπλα στον πυθμένα των ωκεανών.
13 Φεβρουαρίου - Γίνεται εισβολή νοτιοβιετναμέζικων στρατευμάτων στο Λάος.
14 Φεβρουαρίου - Στη Δυτική Γερμανία η αστυνομία ανακαλύπτει γιάφκα νεοναζί με πολλά πυρομαχικά και όπλα, ενώ συλλαμβάνονται 11 άτομα.
15 Φεβρουαρίου - Το Ηνωμένο Βασίλειο και η Ιρλανδία υιοθετούν το δεκαδικό σύστημα για τα νομίσματα.
15 Φεβρουαρίου - Βέλγοι διαδηλωτές φέρνουν 3 ζωντανές αγελάδες για να διαλύσουν την συνάντηση της ΕΟΚ στις Βρυξέλλες.
16 Φεβρουαρίου - Στην Ιταλία επιλέγεται από τοπικό συμβούλιο η πόλη Καταντζάρο για πρωτεύουσα της Καλαβρίας: ως αποτέλεσμα, επεισόδια πραγματοποιούν οι κάτοικοι του Ρέτζο Καλάμπρια. Τα έκτροπα διαρκούν 5 ημέρες.
17 Φεβρουαρίου - Ανοίγει στην Πάρνηθα το καζίνο Μον Παρνές.
20 Φεβρουαρίου - 50 καταιγίδες εκδηλώνονται στην πολιτεία Μισισίπι των ΗΠΑ, με απολογισμό 74 νεκρούς.
21 Φεβρουαρίου - Μεγάλη διαδήλωση πραγματοποιείται στο Λονδίνο με τη συμμετοχή και πολιτικών κατά νομοσχεδίου που απαγορεύει τις απεργίες.
21 Φεβρουαρίου - Υπογράφεται στη Βιέννη η Σύμβαση για τις Ψυχοτρόπες Ουσίες.
22 Φεβρουαρίου - Βυθίζεται κοντά στην Ιρλανδία το ελληνικό φορτηγό πλοίο "Ιόλη" με τραγικό απολογισμό 20 νεκρούς.
23 Φεβρουαρίου - Οι αξιωματικοί του σουηδικού στρατού ανακοινώνουν απεργία για τις 4 Μαρτίου. Η σουηδική κυβέρνηση σε απάντηση στέλνει 30.000 κληρωτούς στρατιώτες στο σπίτι τους με δικαιολογία την έλλειψη αξιωματικών.
24 Φεβρουαρίου - Στην Αλγερία εθνικοποιούνται οι γαλλικές εταιρείες πετρελαίου.
25 Φεβρουαρίου - Στην Κολομβία, έπειτα από 2 εβδομάδες διαδηλώσεων και απεργιών, η κυβέρνηση κηρύσσει στρατιωτικό νόμο.
26 Φεβρουαρίου - Ο Γενικός Γραμματέας των Ηνωμένων Εθνών Ου Θαντ υπογράφει την ανακήρυξη της εαρινής ισημερίας ως Ημέρα της Γης.
28 Φεβρουαρίου - Ο Ίβελ Νίβελ πετυχαίνει παγκόσμιο ρεκόρ, κάνοντας άλμα με τη μοτοσυκλέτα του πάνω από 19 αυτοκίνητα.
1 Μαρτίου - Τρομοκρατική επίθεση στο Καπιτώλιο των Η.Π.Α.. Έκρηξη βόμβας χωρίς θύματα, σύμφωνα με την προκήρυξη έγινε ως διαμαρτυρία για την Αμερικάνικη εισβολή στο Λάος.
3 Μαρτίου - Μετά τις εκλογές του 1970, πρώτες στην ιστορία της χώρας, στο Πακιστάν συνεχίζεται η αναρχία. Πολύνεκρες συγκρούσεις μεταξύ των οπαδών του Αλί Χαν Μπούτο, νικητή στο δυτικό τμήμα της χώρας και του Μουτζίμπ Ελ Ραχμάν νικητή στο ανατολικό τμήμα. Αιτία η άρνηση του Μπούτο να παραχωρήσει την προεδρία στον Ραχμάν όπως ορίζει το Πακιστανικό σύνταγμα.
4 Μαρτίου - Απαγωγές Αμερικανών στρατιωτικών στην Τουρκία από την οργάνωση "Λαϊκός απελευθερωτικός στρατός".
5 Μαρτίου - Ένοπλη σύγκρουση σε πανεπιστήμιο της Άγκυρας με νεκρούς έναν φοιτητή κι έναν αστυνομικό.
8 Μαρτίου - Σαμποτάζ στην αεροπορική βάση Τάγκλος της Πορτογαλίας με καταστροφή πολλών στρατιωτικών ελικοπτέρων και αεροσκαφών. Ο μηχανισμός ήταν ωρολογιακή βόμβα από την οργάνωση Ένοπλη Επαναστατική Δράση, διαμαρτυρόμενη για την Πορτογαλική πολιτική στην Αφρική.
8 Μαρτίου - Απελευθερώνονται στην Τουρκία οι απαχθέντες Αμερικανοί στρατιωτικοί.
11 Μαρτίου - εκλογές στην Ινδία με μεγάλη νίκη της Ίντιρα Γκάντι.
12 Μαρτίου - Στην Τουρκία παραιτείται η κυβέρνηση του Σουλεΐμάν Ντεμιρέλ.
19 Μαρτίου - Απεργία 2 εκατομμύρια Βρετανών, η μεγαλύτερη από το 1926, ενάντια σε αντεργατικά μέτρα που ψήφισε η κυβέρνηση Χιθ.
19 Μαρτίου - Συλλήψεις στην Αθήνα μελών της οργάνωσης Οργάνωση Μαρξιστών Λενινιστών Ελλάδας.
19 Μαρτίου - Ορκίζεται στην Τουρκία η νέα κυβέρνηση του Νιχάτ Ερίμ πρώην βουλευτή του Ρεπουμπλικανικού Λαϊκού κόμματος.
21 Μαρτίου - Δημόσια εκτέλεση κλεφτών σε στάδιο της Νιγηρίας παρακολούθησαν 27000 θεατές.
22 Μαρτίου - Περιοδεία του Μακάριου στο Ναϊρόμπι, όπου βαφτίζει χριστιανούς 10000 Κενυάτες.
23 Μαρτίου - Το Νότιο Βιετνάμ αποχωρεί από το Λαός.
23 Μαρτίου - Διαδήλωση αγροτών στις Βρυξέλλες για διεκδίκηση καλύτερων τιμών στα αγροτικά προϊόντα, καταλήγει σε βίαια επεισόδια με δύο νεκρούς, έναν αγρότη κι έναν αστυνομικό.
23 Μαρτίου - Εκδικάζεται σε μονομελές πρωτοδικείο ο καθορισμός τιμής απαλλοτρίωσης 10000 στρεμμάτων στα Μέγαρα υπέρ του Αρ. Ωνάση για τη δημιουργία διυλιστηρίου. Στη δίκη παρευρίσκονταν 500 αγρότες που δεν ήθελαν να παραχωρήσουν τη γη τους.
24 Μαρτίου - Ο Βρετανός ηθοποιός Λόρενς Ολίβιε ορίζεται από την βασίλισσα μέλος της βουλής των λόρδων.
25 Μαρτίου - Συνεχίζεται ο εμφύλιος πόλεμος στο Πακιστάν, καταστρέφεται το πανεπιστήμιο της Ντάκα μετά από επίθεση. Την ίδια μέρα συλλαμβάνεται ο Μουτζίμπ Ελ Ραχμάν και οδηγείται στο Δυτικό Πακιστάν.
26 Μαρτίου - Το Ανατολικό Πακιστάν ανακηρύσσει την ανεξαρτησία του από το Πακιστάν, για να σχηματίσει τη Λαϊκή Δημοκρατία του Μπανγκλαντές. Αρχίζει ο απελευθερωτικός πόλεμος.
29 Μαρτίου - Σφαγή του Μι Λάι: Ο υπολοχαγός Ουίλιαμ Κάλεϊ καταδικάζεται σε ισόβια κάθειρξη για φόνο εκ προμελέτης. 
29 Μαρτίου - Δικαστήριο των ΗΠΑ καταδικάζει σε θάνατο τον Τσαρλς Μάνσον για τη δολοφονία της ηθοποιού Σάρον Τέιτ και άλλων έξι ανθρώπων.
30 Μαρτίου - Αρχίζει το 24ο συνέδριο του κομμουνιστικού κόμματος της ΕΣΣΔ.
30 Μαρτίου - Δικαστήριο των ΗΠΑ καταδικάζει σε ισόβια δεσμά τον υπολοχαγό Ουίλιαμ Κάλεϊ για τη σφαγή στο Μι Λάι.
19 Απριλίου - Η Σιέρα Λεόνε γίνεται δημοκρατία.
19 Απριλίου - Εκτοξεύεται ο Σαλιούτ 1, ο πρώτος διαστημικός σταθμός.
30 Απριλίου - Ο φοιτητής της Οδοντιατρικής Σχολής του Αριστοτελείου Πανεπιστημίου Θεσσαλονίκης Νίκος Ρουκουνάκης αυτοπυρπολείται στην πανεπιστημιούπολη Θεσσαλονίκης και χάνει τη ζωή του, ως έσχατη διαμαρτυρία κατά της Χούντας.
19 Μαΐου - Διαστημικό πρόγραμμα Άρης: Η Σοβιετική Ένωση εκτοξεύει το διαστημικό σκάφος Άρης 2.
2 Ιουνίου - Ο Παναθηναϊκός γίνεται η πρώτη Ελληνική ομάδα που φτάνει στον τελικό του Κυπέλλου Πρωταθλητριών, αλλά χάνει με 2-0 από τον Άγιαξ στο Στάδιο Γουέμπλεϊ.
13 Ιουνίου - Πόλεμος του Βιετνάμ: Οι New York Times ξεκινούν τη δημοσίευση των εγγράφων του Πενταγώνου. 
20 Σεπτεμβρίου - Κηδεύεται ο ποιητής Γιώργος Σεφέρης. Η κηδεία του μετατρέπεται σε εκδήλωση της δυσαρέσκειας του λαού κατά του δικτατορικού καθεστώτος.
21 Σεπτεμβρίου - Το Μπαχρέιν, το Μπουτάν και το Κατάρ γίνονται μέλη του Οργανισμού Ηνωμένων Εθνών.
29 Σεπτεμβρίου - Το Ομάν προσχωρεί στον Αραβικό Σύνδεσμο.
16 Οκτωβρίου - Ο ελληνικής καταγωγής αντιπρόεδρος των ΗΠΑ Σπύρος Άγκνιου πραγματοποιεί με όλες τις επισημότητες επίσκεψη στην Αθήνα. Οι ΗΠΑ και επισήμως αποδέχονται το στρατιωτικό καθεστώς.
14 Νοεμβρίου - Ο Μάρινερ 9 εισέρχεται σε τροχιά γύρω από τον Άρη.
2 Δεκεμβρίου - Τα εμιράτα Ατζμάν, Άμπου Ντάμπι, Ντουμπάι, Ουμ αλ-Καουάιν, Ρας αλ-Κάιμα, Σάρτζα και Φουτζάιρα σχηματίζουν τα Ηνωμένα Αραβικά Εμιράτα.
3 Δεκεμβρίου - Ο Έλληνας Μητροπολίτης Γερμανίας Ιάκωβος Τζαναβάρης, που ανέπτυσσε αντιδικτατορική δράση, δολοφονείται από τη Δικτατορία σε προσχεδιασμένο τροχαίο κοντά στην πόλη Βύρτσμπουργκ της Γερμανίας.
8 Δεκεμβρίου - Ινδο-Πακιστανικός Πόλεμος: Το ινδικό ναυτικό πραγματοποιεί επίθεση στο Καράτσι του δυτικού Πακιστάν.
8 Δεκεμβρίου - Ο καρδιοχειρουργός Γεώργιος Τόλης πραγματοποιεί στο νοσοκομείο Ευαγγελισμός την πρώτη επαναγγείωση μυοκαρδίου με παρακαμπτήριο φλεβικό μόσχευμα.
16 Δεκεμβρίου - Το Ηνωμένο Βασίλειο αναγνωρίζει την ανεξαρτησία του Μπαχρέιν, η οποία εορτάζεται ετησίως ως Εθνική Ημέρα του Μπαχρέιν.
20 Δεκεμβρίου - Ο Μπερνάρ Κουσνέρ και μια ομάδα δημοσιογράφων ιδρύουν στο Παρίσι τη διεθνή ανθρωπιστική οργάνωση Γιατροί Χωρίς Σύνορα.

Γεννήσεις 

1 Ιανουαρίου - Φοίβος Τασσόπουλος, Έλληνας συνθέτης
7 Ιανουαρίου - Τζέρεμι Ρένερ, Αμερικανός ηθοποιός
14 Ιανουαρίου - Αντώνης Νικοπολίδης, Έλληνας ποδοσφαιριστής
15 Ιανουαρίου - Ρετζίνα Κινγκ, Αμερικανίδα ηθοποιός
17 Ιανουαρίου - Γιώργος Μπαλογιάννης, Έλληνας καλαθοσφαιριστής
17 Ιανουαρίου - Ρίτσαρντ Μπερνς, Άγγλος οδηγός αγώνων
17 Ιανουαρίου - Lil Jon, Αμερικανός ράπερ
18 Ιανουαρίου - Ζοζέπ Γκουαρδιόλα, Ισπανός προπονητής ποδοσφαίρου
26 Ιανουαρίου - Αϊγκιούν Καζίμοβα, Αζέρα τραγουδίστρια
11 Φεβρουαρίου - Ντέμιαν Λιούις, Άγγλος ηθοποιός
13 Φεβρουαρίου - Τόμι Ντρίμερ, Αμερικανός παλαιστής
17 Φεβρουαρίου - Ίλια Ίβιτς, Σέρβος ποδοσφαιριστής
17 Φεβρουαρίου - Σαρίνα Λη, Αμερικανίδα πορνογραφική ηθοποιός
25 Φεβρουαρίου - Σον Άστιν, Αμερικανός ηθοποιός
25 Φεβρουαρίου - Ντάνιελ Πάουτερ, Καναδός τραγουδιστής
25 Μαρτίου - Εβελίνα Παπούλια, Ελληνίδα ηθοποιός
26 Μαρτίου - Έρικ Μορίλο, Αμερικανός μουσικός παραγωγός
30 Μαρτίου - Υρώ Λούπη, Ελληνίδα ηθοποιός
31 Μαρτίου - Γιούαν ΜακΓκρέγκορ, Σκωτσέζος ηθοποιός
5 Απριλίου - Κρίστα Άλλεν, Αμερικανίδα ηθοποιός
9 Απριλίου - Ζακ Βιλνέβ, Καναδός οδηγός αγώνων
12 Απριλίου - Σάνεν Ντόχερτι, Αμερικανίδα ηθοποιός
16 Απριλίου - Selena, Αμερικανίδα τραγουδίστρια
18 Απριλίου - Ντέιβιντ Τένναντ, Σκωτσέζος ηθοποιός
24 Απριλίου - Αλεχάντρο Φερνάντες, Μεξικανός τραγουδιστής
7 Μαΐου - Τομά Πικετί, Γάλλος οικονομολόγος
14 Μαΐου - Σοφία Κόπολα, Αμερικανίδα σκηνοθέτης
23 Μαΐου - Τζορτζ Όσμπορν, Άγγλος πολιτικός
25 Μαΐου - Κριστίνα Ορμπακάιτε, Ρωσίδα τραγουδίστρια και ηθοποιός
27 Μαΐου - Πολ Μπέτανι, Άγγλος ηθοποιός
28 Μαΐου - Μάρκο Ρούμπιο, Αμερικανός πολιτικός
1 Ιουνίου - Μάριο Σιμάρρο, Κουβανός ηθοποιός
4 Ιουνίου - Ζοζέφ Καμπιλά, Κονγκολέζος πολιτικός
5 Ιουνίου - Μαρκ Γουόλμπεργκ, Αμερικανός ηθοποιός και τραγουδιστής
10 Ιουνίου - Άριελ Κωνσταντινίδη, Ελληνίδα ηθοποιός
12 Ιουνίου - Μαρκ Χένρι, Αμερικανός παλαιστής
16 Ιουνίου - Τούπακ Σακούρ, Αμερικανός ράπερ
17 Ιουνίου - Παουλίνα Ρούμπιο, Μεξικάνα τραγουδίστρια
21 Ιουνίου - Σοφία Βογιατζάκη, Ελληνίδα ηθοποιός
21 Ιουνίου - Πέδρο Αλόνσο, Ισπανός ηθοποιός
26 Ιουνίου - Μαξ Μπιάτζι, Ιταλός μοτοσικλετιστής
28 Ιουνίου - Ίλον Μασκ, Νοτιοαφρικανός επιχειρηματίας
28 Ιουνίου - Φαμπιάν Μπαρτέζ, Γάλλος ποδοσφαιριστής
3 Ιουλίου - Τζούλιαν Ασάνζ, Αυστραλός ακτιβιστής
13 Ιουλίου - Θανάσης Κουρλαμπάς, Έλληνας ηθοποιός 
14 Ιουλίου - Μπούλι Ρεϊ, Αμερικανός παλαιστής
14 Ιουλίου - Τζόι Στάιλς, Αμερικανός σχολιαστής αγώνων πάλης
20 Ιουλίου - Σάντρα Ο, Καναδή ηθοποιός
21 Ιουλίου - Σαρλότ Γκανσμπούρ, Γαλλίδα ηθοποιός
27 Ιουλίου - Πάουλ Μάιερ, Γερμανός αθλητής
28 Ιουλίου - Αμπού Μπακρ αλ-Μπαγκντάντι, Ιρακινός ηγέτης
28 Ιουλίου - Αντρέι Κράβαρικ, Σλοβάκος πετοσφαιριστής
31 Ιουλίου - Γιώργος Σιγάλας, Έλληνας καλαθοσφαιριστής
3 Αυγούστου - Δημήτρης Κοργιαλάς, Έλληνας τραγουδοποιός
10 Αυγούστου - Ρόι Κιν, Ιρλανδός ποδοσφαιριστής
12 Αυγούστου - Πιτ Σάμπρας, Αμερικανός αντισφαιριστής
13 Αυγούστου - Μόριτς Μπλάιμπτροϊ, Γερμανός ηθοποιός
22 Αυγούστου - Μπενουά Βιολιέ, Γάλλος σεφ
21 Αυγούστου - Κρατερός Κατσούλης, Έλληνας παρουσιαστής και ηθοποιός 
26 Αυγούστου - Ταλία, Μεξικάνα ηθοποιός και τραγουδίστρια
8 Σεπτεμβρίου - Ντέιβιντ Αρκέτ, Αμερικανός ηθοποιός
18 Σεπτεμβρίου - Νίκη Σερέτη, Ελληνίδα ηθοποιός
18 Σεπτεμβρίου - Λανς Άρμστρονγκ, Αμερικανός ποδηλάτης
25 Σεπτεμβρίου - Νίκος Ψαρράς, Έλληνας ηθοποιός 
30 Σεπτεμβρίου - Τζένα Έλφμαν, Αμερικανίδα ηθοποιός
13 Οκτωβρίου - Πύρρος Δήμας, Έλληνας αρσιβαρίστας
14 Οκτωβρίου - Γίρκι Κατάινεν, Φινλανδός πολιτικός
16 Οκτωβρίου - Πόπη Μαλλιωτάκη, Ελληνίδα τραγουδίστρια
20 Οκτωβρίου - Snoop Dogg, Αμερικανός ράπερ
20 Οκτωβρίου - Ντάνι Μινόγκ, Αυστραλή τραγουδίστρια
23 Οκτωβρίου - Μπόχουσλαβ Σομπότκα, Τσέχος πολιτικός
27 Οκτωβρίου - Θοδωρής Ζαγοράκης, Έλληνας ποδοσφαιριστής
29 Οκτωβρίου - Γουινόνα Ράιντερ, Αμερικανίδα ηθοποιός
8 Νοεμβρίου - Tech N9ne, Αμερικανός ράπερ
25 Νοεμβρίου - Κριστίνα Άπλγκεϊτ, Αμερικανίδα ηθοποιός
1 Δεκεμβρίου - Έμιλι Μόρτιμερ, Αγγλίδα ηθοποιός
6 Δεκεμβρίου - Ράιαν Ουάιτ, Αμερικανός ακτιβιστής
17 Δεκεμβρίου - Λάντο Γκουργκενίτζε, Γεωργιανός πολιτικός
24 Δεκεμβρίου - Γιώργος Αλκαίος, Έλληνας τραγουδιστής
24 Δεκεμβρίου - Ρίκι Μάρτιν, Πορτορικανός τραγουδιστής
25 Δεκεμβρίου - Ντάιντο, Αγγλίδα τραγουδίστρια
25 Δεκεμβρίου - Τζάστιν Τρυντώ, Καναδός πολιτικός
26 Δεκεμβρίου - Τζάρεντ Λέτο, Αμερικανός ηθοποιός και μουσικός (30 Seconds to Mars)
Γιάννης Ζαφείρης, Έλληνας ηθοποιός και σκηνοθέτης
Αντώνης Καρυστινός, Έλληνας ηθοποιός
Τάσος Γιαννόπουλος Έλληνας ηθοποιός
Αντώνιος Παπανικολάου Έλληνας ιερέας

Θάνατοι 

10 Ιανουαρίου - Κοκό Σανέλ, Γαλλίδα σχεδιάστρια μόδας
Ιανουάριος - Αλέξανδρος Τριανταφυλλίδης, Έλληνας πολιτικός
12 Μαρτίου - Κωνσταντίνος Καλαμποκιάς, Έλληνας δικαστής
6 Απριλίου - Ιγκόρ Στραβίνσκι, Ρώσος συνθέτης
12 Απριλίου - Ίγκορ Ταμ, Ρώσος φυσικός 
2 Μαΐου - Ιωάννης Παπαρτεμίου, Έλληνας στρατιωτικός και πολιτικός
4 Μαΐου - Χρήστος Ευθυμίου, Έλληνας ηθοποιός
4 Μαΐου - Σπυρίδων Παππάς, Έλληνας πολιτικός
18 Μαΐου - Γιάννης Βαλυράκης, Έλληνας πολιτικός
4 Ιουνίου - Βασίλειος Καρδαμάκης, Έλληνας στρατιωτικός
5 Ιουνίου - Γκέοργκ Λούκατς, Ούγγρος φιλόσοφος
28 Ιουνίου - Φραντς Στανγκλ, Αυστριακός αξιωματικός των SS
1 Ιουλίου - Ουίλιαμ Λώρενς Μπραγκ, Βρετανός φυσικός
3 Ιουλίου - Τζιμ Μόρισον, Αμερικανός τραγουδιστής (The Doors)
4 Ιουλίου - Μόρις Μπόουρα, Βρετανός κριτικός
6 Ιουλίου - Λούις Άρμστρονγκ, Αμερικανός μουσικός
15 Ιουλίου - Μπιλ Τόμσον, Αμερικανός ηθοποιός
17 Ιουλίου - Κλιφ Έντουαρντς, Αμερικανός μουσικός
19 Ιουλίου - Νόρμαν Ράιλι Ρέιν, Αμερικανός σεναριογράφος
23 Ιουλίου - Βαν Χέφλιν, Αμερικανός ηθοποιός
26 Ιουλίου - Ντιάν Άρμπους, Αμερικανίδα φωτογράφος
30 Ιουλίου - Κωνσταντίνος Ροδόπουλος, Έλληνας πολιτικός
4 Αυγούστου - Ευάγγελος Αρβανιτάκης, Έλληνας πολιτικός
15 Αυγούστου - Πολ Λούκας, Ούγγρος ηθοποιός
24 Αυγούστου - Καρλ Μπλέγκεν, Αμερικανός αρχαιολόγος
26 Αυγούστου - Ρουκιγιέ Σαμπιχά Σουλτάν, Οθωμανή πριγκίπισσα
29 Αυγούστου - Γεράσιμος Σπαταλάς, Έλληνας συγγραφέας και διανοούμενος
9  Σεπτεμβρίου - Παύλος Κούπερς Ολλανδός γεωπόνος
11 Σεπτεμβρίου - Ερρίκος Κονταρίνης, Έλληνας ηθοποιός
11 Σεπτεμβρίου - Νικίτα Χρουστσόφ, Σοβιετικός πολιτικός
20 Σεπτεμβρίου - Γιώργος Σεφέρης, Έλληνας συγγραφέας
21 Σεπτεμβρίου - Μπερνάρδο Ουσάυ, Αργεντινός φυσιολόγος
23 Σεπτεμβρίου - Μπίλι Γκίλμπερτ, Αμερικανός ηθοποιός
12 Οκτωβρίου - Ντιν Άτσεσον, Αμερικανός πολιτικός
2 Νοεμβρίου - Μάρθα Βίκερς, Αμερικανίδα ηθοποιός
16 Νοεμβρίου - Στράτος Παγιουμτζής, Έλληνας τραγουδιστής
17 Νοεμβρίου - Γκλάντις Κούπερ, Αγγλίδα ηθοποιός
22 Νοεμβρίου - Ζεζ Κόνφρεϋ, Αμερικανός συνθέτης και ερμηνευτής
3 Δεκεμβρίου - Μητροπολίτης Γερμανίας Ιάκωβος Τζαναβάρης, Έλληνας επίσκοπος
10 Δεκεμβρίου - Γκόταρντ Χάινριτσι, Γερμανός στρατιωτικός
12 Δεκεμβρίου - Δαβίδ Σαρνόφ, Ρώσος επιχειρηματίας
28 Δεκεμβρίου - Μαξ Στάινερ, Αυστριακός συνθέτης

Έτη